“ศบค.” พบติดเชื้อโควิด วันนี้ 3,091 คน เสียชีวิต 12 ราย
“ศบค.” พบผู้ติดเชื้อโควิดใหม่ 3,091 ราย แบ่งเป็นผู้ติดเชื้อใหม่ 3,089 ราย และจากเรือนจำ 2 ราย เสียชีวิต 12 ราย
4 ม.ค. 2565

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (4 ม.ค. 65) พบผู้ติดเชื้อรายใหม่รวม 3,091 ราย แบ่งเป็นผู้ติดเชื้อใหม่ 3,089 ราย และจากเรือนจำ 2 ราย มีผู้เสียชีวิต 12 ราย และรักษาหายกลับบ้านแล้ว 2,688 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 2,206,713 ราย (ตั้งแต่ 1 เมษายน) กำลังรักษา 33,505 ราย หายป่วยสะสมจำนวน 2,152,895 ราย (ตั้งแต่ 1 เมษายน)
